**ΕΦΑΡΜΟΓΕΣ ΠΟΛΕΟΔΟΜΙΚΟΥ ΣΧΕΔΙΑΣΜΟΥ ΚΑΙ ΠΡΑΞΕΙΣ ΕΦΑΡΜΟΓΗΣ**

**7ο εξάμηνο, Χειμερινό, Ακαδημαϊκό έτος 2014-2015**

**2η Ασκηση**

**Σύνταξη Πράξης Εφαρμογής σε Κτηματολογικό Διάγραμμα μετά την Ρυμοτόμηση**

Αντικείμενο της παρούσας άσκησης είναι η απ’ αρχή διάνοιξη δρόμων και η σύνταξη Πράξης Εφαρμογής Πολεοδομικής Μελέτης Επέκτασης σε κτηματολογικό διάγραμμα μετά την ρυμοτόμηση. Στόχος είναι η τακτοποίηση των οικοπέδων μετά την απόδοση εισφοράς σε γη, έτσι ώστε να δημιουργηθούν άρτια και οικοδομήσιμα οικόπεδα και να υπολογιστεί το ισοζύγιο εισφορών.

Μία ιδιοκτησία θεωρείται άρτια και οικοδομήσιμη εάν έχει κατ’ ελάχιστο εμβαδό 200 τ.μ., πρόσωπο σε κοινόχρηστο χώρο 10 μ. και αν δύναται να εγγραφεί σ’ αυτήν κάτοψη κτίσματος (ορθογωνίου) με ελάχιστο εμβαδό 50 τ.μ. και ελάχιστη πλευρά 5 μ.

Στην άσκηση γίνονται δύο υποθέσεις: α. ότι η ιδιοκτησία Γ έχει πρόσωπο σε κοινόχρηστο χώρο, και β. ότι ορίζεται ένας ιδιοκτήτης για τα οικόπεδα Α και Κ, και για τα Ε, Ζ, Η.

Από τις ιδιοκτησίες διέρχονται δύο δρόμοι, με πλάτη 6 μ. ο οριζόντιος και 10 μ. ο κατακόρυφος.

Μερικές από τις διαστάσεις που σας έχουν δοθεί στο κτηματολογικό διάγραμμα, ίσως χρειάζονται μικρή αναπροσαρμογή αν δεν μπορούν να σχεδιαστούν ακριβώς. Οι ακριβείς διαστάσεις του κτηματολογικού διαγράμματος είναι οι ίδιες όπως στην άσκηση της Πράξης Αναλογισμού.